Andora, Ksiynstwo Andory (katal. "Principat dAndorra" [prinsiˈpat dənˈdorə], szp. "Principado de Andorra", franc. "Principauté dAndorre") – niywielge państwo we połedniowyj Ojropie, bez dostympu do morzo. Je rozlygowane we Pirynejach a granica mo ze Francyjōm a Szpanijōm. Miyszkańcōma Andory sōm Szpanieloki a Katalany. Je to kōnstytucyjno mōnarchijo we keryj gowa państwa je kolygijalno - jeji fōnkcyjo połńōm prezydynt Francyje a biskup La Seu dUrgell. Je to kraj niymożebniy gōrzisty. Aże 80% norodowygo przichodu pochodzi ze turystyki. Krōm tygo, Andora je "dowkowym rajym", skiż czego mynga firmōw mo sam siedziby a we Andorze płaci dowki.